
52 DR 31.10.2012 

 
 Ini kerana ia pentingnya membawa mereka untuk pendedahan supaya mereka ada 
contact, mereka ada perhubungan, mereka diberi pendedahan yang cukup. Akan tetapi 
kalau dikenakan syarat-syarat yang begitu ketat tentulah agak sukar untuk meningkatkan 
jumlah yang saya maksudkan tadi. Sekian, terima kasih. 

 Dato’ Jacob Dungau Sagan: Terima kasih Yang Berhormat atas cadangan 
tersebut. Saya rasa ini satu cadangan yang baik, jadi kita cuba mengarahkan agensi kita 
supaya melihat setakat mana mereka boleh melonggarkan sedikit syarat-syarat yang 
seperti inilah, supaya banyak lagi syarikat bumiputera kita dapat diberi peluang untuk 
bersama dalam pameran tersebut. Jadi Tuan Pengerusi, biarlah saya teruskan jawapan ini.  

 Yang Berhormat Hulu Selangor sentuh berkenaan dengan perancangan dan 
inisiatif mempromosikan Global Summit of Women 2013 (GSW). GSW 2013 merupakan 
inisiatif kerajaan mempromosikan Malaysia sebagai negara membangun yang mempunyai 
infrastruktur yang bertaraf dunia dan mempunyai keupayaan menganjurkan persidangan 
bertaraf antarabangsa. 

 GSW akan memberi peluang kepada usahawan wanita tempatan bertukar-tukar 
pengalaman dan perkongsian amalan terbaik yang dengan usahawan wanita antarabangsa. 
Inisiatif dia termasuk: 

(i) penyelarasan dan kolaborasi antara kerajaan dengan sektor 
swasta yang terlibat melalui penubuhan jawatankuasa-
jawatankuasa yang terlibat dalam perkara ini; 

(ii) program publisiti melalui media tempatan dan media 
antarabangsa seperti CNN, CNBC dan majalah antarabangsa 
termasuk Herald Tribune; 

(iii) kerjasama dengan syarikat penaja utama antarabangsa; dan 

(iv) promosi melalui laman web yang sedia ada. 

 
Yang Berhormat Hulu Selangor juga sentuh beberapa perkara lain. Satu, kenapa  

masih ada PKS yang belum menyertai program SCORE dan usaha kerajaan untuk 
meningkatkan penyertaan PKS dalam program ini? Tuan Pengerusi, program SME 
Competitiveness Rating for Enhance atau SCORE, dengan izin, merupakan satu alat 
pengukur diagnostik tool untuk mengenal pasti kekuatan dan kelemahan syarikat. Semua 
PKS digalakkan untuk menyertai program ini yang ditawarkan secara percuma oleh 
kerajaan. Penyertaan PKS dalam program ini adalah secara sukarela, voluntary. SME Corp 
Malaysia dalam usaha meningkatkan kesedaran mengenai program SCORE di kalangan 
PKS akan melaksanakan 50 siri promosi mengenai SCORE pada tahun 2013 melalui 
sebelas pejabat negeri SME Corp Malaysia dan 12 rakan usaha sama collaborators iaitu 
PUNB, CIDB, MDeC, TM, SME Bank, NPC, MinDef, TPM, SDC, PSDC, NCIA dan MTIB. 
Selain itu, penilaian SCORE juga kini menjadi suatu syarat untuk PKS menyertai program 
pembangunan yang dilaksanakan oleh SME Corp Malaysia. 

 Perkara yang kedua yang disentuh, apakah reaksi PKS mengenai gaji minimum 
dan perancangan kerajaan untuk membantu PKS. Ini pun satu perkara yang amat diminati. 
Pengumuman gaji minimum adalah salah satu langkah yang penting dalam transformasi 
pasaran buruh bertujuan meningkatkan daya saing negara dalam jangka masa panjang. 
Bagi syarikat PKS yang merupakan 97 peratus daripada jumlah pertumbuhan di Malaysia, 
pelaksanaan gaji minimum harus dilaksanakan sejajar dengan peningkatan produktiviti. 
Tanpa peningkatan ini, gaji minimum akan menjadi satu kos tambahan dalam menjalankan 
perniagaan. Peningkatan produktiviti amat bergantung kepada kemahiran pekerja dan 
tahap automasi syarikat. Dalam hal ini, kerajaan melalui kementerian dan agensi yang 
terlibat melaksanakan pelbagai program peningkatan produktiviti PKS. Ini termasuk 32 
program peningkatan kemahiran pekerja, empat program bagi peningkatan automasi PKS 
serta tiga program bagi peningkatan sistem kualiti syarikat. 

 Perkara ketiga Tuan Pengerusi, apakah reaksi PKS mengenai gaji minimum yang 
diumumkan oleh parti pembangkang? Secara umumnya syarikat PKS berpendapat gaji 
minimum yang diumumkan oleh parti pembangkang akan memberi impak langsung dan 
tidak langsung yang mungkin akan menjejaskan operasi syarikat. Ini termasuk dari segi 
peningkatan kos produksi dalam sektor pembuatan, pengurangan margin keuntungan dan 
pemberhentian pekerja. 



Ini kerana ia pentingnya membawa mereka untuk pendedahan supaya mereka ada contact, mereka ada perhubungan, mereka diberi pendedahan yang cukup. Akan tetapi kalau dikenakan syarat-syarat yang begitu ketat tentulah agak sukar untuk meningkatkan jumlah yang saya maksudkan tadi. Sekian, terima kasih. Dato' Jacob Dungau Sagan: Terima kasih Yang Berhormat atas cadangan tersebut. Saya rasa ini satu cadangan yang baik, jadi kita cuba mengarahkan agensi kita supaya melihat setakat mana mereka boleh melonggarkan sedikit syarat-syarat yang seperti inilah, supaya banyak lagi syarikat bumiputera kita dapat diberi peluang untuk bersama dalam pameran tersebut. Jadi Tuan Pengerusi, biarlah saya teruskan jawapan ini. Yang Berhormat Hulu Selangor sentuh berkenaan dengan perancangan dan inisiatif mempromosikan Global Summit of Women 2013 (GSW). GSW 2013 merupakan inisiatif kerajaan mempromosikan Malaysia sebagai negara membangun yang mempunyai infrastruktur yang bertaraf dunia dan mempunyai keupayaan menganjurkan persidangan bertaraf antarabangsa. GSW akan memberi peluang kepada usahawan wanita tempatan bertukar-tukar pengalaman dan perkongsian amalan terbaik yang dengan usahawan wanita antarabangsa. Inisiatif dia termasuk: (i) penyelarasan dan kolaborasi antara kerajaan dengan sektor swasta yang terlibat melalui penubuhan jawatankuasa- jawatankuasa yang terlibat dalam perkara ini; (ii) program publisiti melalui media tempatan dan media antarabangsa seperti CNN, CNBC dan majalah antarabangsa termasuk Herald Tribune; (iii) kerjasama dengan syarikat penaja utama antarabangsa; dan (iv) promosi melalui laman web yang sedia ada. Yang Berhormat Hulu Selangor juga sentuh beberapa perkara lain. Satu, kenapa masih ada PKS yang belum menyertai program SCORE dan usaha kerajaan untuk meningkatkan penyertaan PKS dalam program ini? Tuan Pengerusi, program SME Competitiveness Rating for Enhance atau SCORE, dengan izin, merupakan satu alat pengukur diagnostik tool untuk mengenal pasti kekuatan dan kelemahan syarikat. Semua PKS digalakkan untuk menyertai program ini yang ditawarkan secara percuma oleh kerajaan. Penyertaan PKS dalam program ini adalah secara sukarela, voluntary. SME Corp Malaysia dalam usaha meningkatkan kesedaran mengenai program SCORE di kalangan PKS akan melaksanakan 50 siri promosi mengenai SCORE pada tahun 2013 melalui sebelas pejabat negeri SME Corp Malaysia dan 12 rakan usaha sama collaborators iaitu PUNB, CIDB, MDeC, TM, SME Bank, NPC, MinDef, TPM, SDC, PSDC, NCIA dan MTIB. Selain itu, penilaian SCORE juga kini menjadi suatu syarat untuk PKS menyertai program pembangunan yang dilaksanakan oleh SME Corp Malaysia. Perkara yang kedua yang disentuh, apakah reaksi PKS mengenai gaji minimum dan perancangan kerajaan untuk membantu PKS. Ini pun satu perkara yang amat diminati. Pengumuman gaji minimum adalah salah satu langkah yang penting dalam transformasi pasaran buruh bertujuan meningkatkan daya saing negara dalam jangka masa panjang. Bagi syarikat PKS yang merupakan 97 peratus daripada jumlah pertumbuhan di Malaysia, pelaksanaan gaji minimum harus dilaksanakan sejajar dengan peningkatan produktiviti. Tanpa peningkatan ini, gaji minimum akan menjadi satu kos tambahan dalam menjalankan perniagaan. Peningkatan produktiviti amat bergantung kepada kemahiran pekerja dan tahap automasi syarikat. Dalam hal ini, kerajaan melalui kementerian dan agensi yang terlibat melaksanakan pelbagai program peningkatan produktiviti PKS. Ini termasuk 32 program peningkatan kemahiran pekerja, empat program bagi peningkatan automasi PKS serta tiga program bagi peningkatan sistem kualiti syarikat. Perkara ketiga Tuan Pengerusi, apakah reaksi PKS mengenai gaji minimum yang diumumkan oleh parti pembangkang? Secara umumnya syarikat PKS berpendapat gaji minimum yang diumumkan oleh parti pembangkang akan memberi impak langsung dan tidak langsung yang mungkin akan menjejaskan operasi syarikat. Ini termasuk dari segi peningkatan kos produksi dalam sektor pembuatan, pengurangan margin keuntungan dan pemberhentian pekerja.